Държавен вестник, бр. 96, 2010 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  96
3. да осигуряват бързо внасяне и изнасяне 
на оръжията.
(2) Хранилищата трябва да имат:
1. шкафове, пирамиди, каси, стелажи и други 
съобразно съхраняваното имущество;
2. мълниезащитни устройства и подходящо 
електрическо осветление;
3. инвентар, инструменти, канцеларски ма­
териали и документация.
(3) Специфичните изисквания за съхраняване 
на оръжията се определят с акт на министъра 
на отбраната.
Чл. 6. В хранилищата се поддържа необхо­
димият влаго-температурен режим, за което се 
води специален дневник. 
Чл. 7. (1) Оръжията, поставени в опаковъч­
ни сандъци, се подреждат на фигури, като се 
оставят работни проходи и проходи за наблю­
дение и преглед. 
(2) Сандъците се поставят с капака нагоре и 
се пломбират. Непълните сандъци се поставят 
най-отгоре на фигурата и се обозначават.
Чл. 8. Оръжия, монтирани на бойни машини 
(самоходни шасита и прицепи), се съхраняват 
в парковия район на войсковата част. 
Чл. 9. Устройството и оборудването на 
парковия район трябва да осигуряват удобно 
разполагане на оръжията, техническото им 
обслужване и ремонт, да позволяват бързото 
им изнасяне, надеждната охрана, отбрана и 
пожарна безопасност. 
Чл. 10. (1) При временно разполагане на 
войските в полеви условия се организират 
полеви паркове. 
(2) Устройството и оборудването на полевия 
парк се определят от характера на местността, 
от атмосферните условия и от продължител­
ността на времето за разполагане на войските 
в дадения район.
(3) Участъкът от местността, определен за 
полеви парк, трябва да осигурява безопасност 
и скритост на разполагането, възможност за 
организиране на охрана и бързото изнасяне 
на оръжията.
Чл. 11. (1) Оръжията на подразделенията 
се съхраняват в специално определени места, 
оборудвани с пирамиди, каси, маси и друг ин­
вентар, осигуряващ правилното им съхранение 
и поддържане. 
(2) Местата, определени за съхраняване на 
оръжия, трябва да са под непрекъсната охра­
на и да изключват всякаква възможност за 
нерегламентиран достъп.
Чл. 12. Оръжията се съхраняват обслужени 
и в комплект с полагащите им се индивидуални 
запасни инструменти и принадлежности. 
Чл. 13. Оръжието на дежурните длъжностни 
лица може да се съхранява в дежурните стаи и 
караулните помещения при условия, осигуря­
ващи техническата му изправност и опазване. 
Част втора
Съхраняване на боеприпаси, взривни вещества 
и пиротехнически изделия
Чл. 14. Съхраняването на боеприпаси, взрив­
ни вещества и пиротехнически изделия се 
извършва с цел поддържането им в постоянна 
техническа изправност, годност за безопасно 
дългосрочно съхраняване и готовност за бойно 
използване по предназначение. 
Чл. 15. (1) Боеприпасите, взривните веще­
ства и пиротехническите изделия се съхраняват 
в специално определени складове и бази, а 
ремонтът и унищожаването на опасните таки­
ва – в специализирани места (цехове, полигони 
и подривни площадки), отговарящи на всички 
изисквания за взривна и пожарна безопасност. 
(2) Съхраняването на боеприпаси, взривни 
вещества и пиротехнически изделия се из­
вършва в специално проектирани и изградени 
закрити масивни (железобетонни или тухлени) 
отопляеми и неотопляеми хранилища от обва­
лован надземен, полуподземен и подземен тип 
задължително отделно от всички видове оръжия, 
имущества и материални средства при строго 
спазване на условията за съвместно съхранение.
(3) Боеприпаси може да се съхраняват в 
дежурните стаи и караулните помещения само 
за осигуряване на регламентираните потребно­
сти на лицата от денонощния наряд и караула.
(4) Забранява се съхраняването на бое­
припаси, взривни вещества и пиротехнически 
изделия под навеси, в котловани и на фигури 
на открити площадки от полеви тип освен в 
следните случаи:
1. при товаро-разтоварни дейности от и на 
жп вагони, кораби и самолети;
2. при разполагане на войски в полеви 
условия;
3. при организиране на временни полеви 
складове.
(5) Забранява се съхраняването на боеприпа­
си, взривни вещества и пиротехнически изделия 
в паркове и гаражи, натоварени или в клетки 
зад бойни машини и транспортни средства, 
както и в оръжейните стаи на подразделенията. 
По изключение това се допуска с разрешение 
на министъра на отбраната.
Чл. 16. (1) Складовете и базите по начина 
на ползване са постоянни (стационарни) и 
временни (полеви). 
(2) По предназначение складовете и базите 
са войскови (раздавателни) и базисни.
(3) Към войсковите се отнасят складовете 
на подразделенията, частите и съединенията, 
включително летищните, корабните и гарни­
зонните.
(4) Към базисните се отнасят складовете и 
базите на подчинение на структурите от опе­
ративно и стратегическо ниво.
Чл. 17. Складовете и базите за съхраняване 
на боеприпаси, взривни вещества и пиротех­
нически изделия са взриво- и пожароопасни 
обекти, които се изграждат извън населените